Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: — a közalkalmazottak jogállásáról szóló 1992. évi XXXIII. törvény mellékletében a besorolásra és illetményrendszerre vonatkozó előírásait,
Paragraph Index: 936

2. A munkavállalói oldal előterjesztése alapján az OMT megkezdte a tárgyalást a versenyszféra 2002. évi keresetnövekedésének ajánlott mértékéről. A napirend tárgyalásán részt vett és tájékoztatást adott az MNB képviselője a várható jövő évi inflációról, az inflációs célelőirányzatról. A munkavállalói oldal a kereseti helyzet és a gazdaság feltételrendszere alapján 10—13%-os bruttó keresetnövelési ajánlásra tett javaslatot. A munkaadói oldal a legkisebb munkabérek kötelező emelése miatti terhekre, valamint az infláció várható mértékére figyelemmel vitatta a munkavállalói oldal javaslatát és 6—8%-os keresetnövekedést tartott elfogadhatónak. A kormányzati oldal szerint szükséges, hogy az előirányzott reálbér-növekedés minél alacsonyabb infláció és nominális keresetemelkedés mellett valósuljon meg. Hangsúlyozta, hogy a munkaadói és a munkavállalói oldal megegyezése esetén érdekelt a háromoldalú megállapodás létrejöttében. A tárgyalás eredményessége érdekében, kölcsönös kompromisszumok vállalásával a munkavállalói oldal 9—12%-os növekedésre, a munkaadói oldal 7—9%-os növekedési mértékre teendő ajánlást tartott megfontolandónak azzal, hogy a napirend tárgyalását az OMT a december 7-i ülésén tovább folytatja. A december 7-i ülésen:

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes